גבל

גְּבַל (בפיניקית: 𐤂𐤁𐤋) הייתה עיר נמל כנענית־פיניקית מרכזית לחוף הים התיכון. שרידיה של העיר הקדומה שוכנים כיום בעיירה ג'בייל (جبيل), כ־40 ק"מ צפונית לביירות. גבל הוכרזה כאתר מורשת עולמית בשנת 1984.

מראה כללי של האתר הארכאולוגי בגבל. מקדש האובליסקים (מרכז התמונה, בצד שמאל)

== שם העיר ==
באכדית של ימי אל־עמארנה כונתה העיר gub-la,<ref name=":2"></ref> gu-ub-la, ובאכדית של האימפריה האשורית החדשה נכתב שמה Gub-li<ref></ref> או Gu-ub-li.<ref name=":3"></ref> גרסה אכדית נוספת לשם הייתה "גֻּבְּלֻ".

המצרים כינו את העיר "כבן" (kbn) כיוון שלא היו אז בכתב המצרי סימנים ל־ג' ו־ל'.<ref></ref> בתקופת הביניים הראשונה (2181–2055 לפנה"ס) נכתב שם העיר kbnj, כך:<ref name="Gauthier197"></ref><ref></ref><hiero>R5:N35-Z4:N25</hiero>
מאוחר יותר, בתקופת הממלכה התיכונה, נכתב השם kbn:<hiero>V31*D58-N35:N25</hiero>
הפיניקים כינו את עירם בשם "גובלה" ולאחר מכן "גבל", וממנו בא שמה הערבי. ביוונית התפתחה הצורה "גּוּבְּלוֹס" ל"בּוּבְּלוֹס" (Βύβλος, בהגייה מודרנית בִּיבְּלוֹס) לאחר המאה ה־12 לפנה"ס, ולכן הפפירוס שהיו סוחרי גבל מיצאים, בין השאר ליוון, קיבל ביוונית את שם העיר, ומכאן נגזרו גם כמה מילים הקשורות בספר, כמו ביבליוגרפיה, או שמו של התנ"ך – Bible.<ref></ref>

== היסטוריה ==
פסל [[אוסיר שנמצא בגבל]]
=== מיתולוגיה ===

במיתולוגיה המצרית, האל אוסיר הוא שהביא למצרים אורחות חיים תרבותיים, חקלאות, חוקים וכבוד לאלים. האל סת (הוא טיפון היווני)<ref>פלוטרכוס, מוראליה כרך 5: איסיס ואוסיריס, פסקה 41</ref> קינא באחיו אוסיר על פועליו ומעמדו, וקשר נגדו עם עוד 72 חברים לתפוס את שלטונו. הוא הכין תיבה מדהימה ביופיה, שהותאמה בסתר למידותיו של אוסיר. סת הציג את התיבה וחבריו התפעלו ממנה, והוא הבטיח להעניקה למי שיתאים לה במידותיו. החברים נכנסו אחד אחד אך לא התאימו לה, וכשאוסיר נכנס אליה הם מיהרו לסגור את המכסה עליו, להדק אותו במסמרים ולאטום בעופרת מותכת. הם לקחו את התיבה ליאור ושלחו אותה לים דרך שפך היאור העובר דרך העיר טאניס.<ref>פלוטרכוס, מוראליה כרך 5: איסיס ואוסיריס, פסקה 13</ref>

כששמעה על כך איסיס, היא לבשה מיד בגדי אבל, ונדדה בארץ בחיפוש אחר אוסיר, וכששאלה כמה ילדים על התיבה הם סיפרו לה שראוה שטה לים דרך אותו שפך ביאור.<ref>פלוטרכוס, מוראליה כרך 5: איסיס ואוסיריס, פסקה 14</ref> לאחר מכן למדה איסיס בהשראה אלוהית שהתיבה שטה עד לחוף גבל, והגלים הניחוה בעדינות בסבך אברש (או שקמה<ref>שלומית ישראלי, המיתולוגיה המצרית, מפה, 2005, עמ' 56-60</ref>), שגידל בתוך זמן קצר גזע מרשים ועטף את התיבה. מלך הארץ התפעל מהעץ וכרת את החלק המסתיר את התיבה, כדי להפכו לעמוד בארמונו. כשגילתה איסיס את כל זאת היא באה לגבל והתיישבה מדוכדכת ודומעת ליד מעיין. היא לא דיברה עם איש, פרט לכך שהיא קיבלה את משרתות המלכה בחביבות, קלעה את שיערן והעניקה להן מניחוח גופה המופלא. כשהמלכה ראתה אותן והריחה מהן את האמברוסיה, רצתה לפגוש את אותה אישה שפגשו, וכך נעשו המלכה ואיסיס כה קרובות שאיסיס הפכה לאומנת תינוק המלכה. נאמר ששם המלכה היה Malcander, Astartê, Saosis או Nemanûs, שהיוונים קראו לה Athenaïs.<ref>פלוטרכוס, מוראליה כרך 5: איסיס ואוסיריס, פסקה 15</ref>

איסיס הניקה את התינוק דרך אצבעה ולא דרך שדיה, ובלילה הייתה שורפת את חלקי גופו הקשורים בתמותה (כדי להפכו לבן אלמוות), והיא עצמה הפכה לסנונית, הסתובבה מסביב לעמוד בו הייתה תיבת אוסיר ויבבה. כשהמלכה ראתה את כל זאת נבהלה מתינוקה הנשרף, צעקה ובכתה ובכך נשלל ממנו האלמוות. איסיס גילתה את עצמה וביקשה את העמוד התומך בגג, הסירה אותו בקלות, חתכה אותו ופתחה את התיבה. היא טיפלה בגופת אוסיר, ולפחות עד המאה ה־1 כיבדו אנשי גבל את אותו עץ שנשמר בהיכל איסיס. אז איסיס השליכה את עצמה על הארון בבכי כה נורא שהצעיר מבני המלך מת במקום. היא לקחה איתה את הבן הבכור, הניחה את התיבה על סירה ועזבה את היבשה.<ref>פלוטרכוס, מוראליה כרך 5: איסיס ואוסיריס, פסקה 16</ref>

הקשרים המיתולוגיים בין מצרים וכנען, ובפרט גבל, מבטאים קשרים היסטוריים עתיקים והשפעות הדדיות.<ref></ref> הופעתו של אוסיר, האל בצורת אדם, בניגוד לרבים מאלי מצרים שהם בצורת חיות בהשפעה מערבית צפון־אפריקאית, והבאת החיים התרבותיים והחקלאות למצרים, קשורים בהבאת הישגי קדמת־אסיה (למשל, החקלאות) למצרים על־ידי יורדי כנען, בפרט יורדי גבל. על כך יעיד גם אופיו כאל עץ־מחט,<ref></ref> הזר לחלוטין למצרים או לכל הארצות הסובבות אותה פרט לכנען.<ref></ref>

סנכוניאתון סיפר שקרונוס (הוא אל הכנעני) בנה חומה מסביב למושבו ובכך ייסד את העיר הראשונה מעולם, היא גבל.<ref>אוסביוס מקיסריה, הכנה לבשורה, ספר 1 פסקה 10 (ראו ב[https://www.tertullian.org/fathers/eusebius_pe_01_book1.htm תרגום Gifford (1903) לאנגלית])</ref>

=== טרום־היסטוריה ===
קבורה כלקוליתית בכד עם מנחות קבורה מגבל (4500–3200 לפנה"ס)
ראש [[חץ נאוליתי מאבן צור שנמצא בגבל]]
גבל נחשבת לאחת הערים העתיקות בעולם המיושבות ברציפות, ונראה כי קהילת דייגים הייתה קיימת במקום בתקופת האבן החדשה, לפני 7,000 שנה. באתר נמצאו שרידי בקתות בנות חדר בודד שרוצפו בחלקי אבן גיר, וכן כלי אבן מתקופה זו. ב־1962 פרסם הארכאולוג הצרפתי ז'אק קובין מחקרים המתייחסים לגילוי כלי צור באתרים נאוליתים וכלכוליתים באזור גבל. מקור הקבורה המשנית הכלקוליתית בארץ ישראל הוא בקבורת ילדים ותינוקות בקנקנים בתקופה הנאוליתית בגבל.<ref></ref><ref>אבי גופר וישראל הרשקוביץ, "מנהגי הקבורה בארץ־ישראל בתקופה הנאוליתית", בתוך: איתמר זינגר (עורך), קברים ונוהגי קבורה בארץ-ישראל בעת העתיקה, יד יצחק בן־צבי והחברה לחקירת ארץ־ישראל ועתיקותיה, 1994, עמ' 45–46</ref>

בתקופה הכלקוליתית, במהלך האלף ה־4 לפנה"ס, זכתה העיר לתוואי עירוני חדש. בתים הוקמו על התל, ונקרופוליס חדש קם מחוץ לשטח הבנוי. מספר שיטות קבורה נהגו בתקופה זו, ובהן קבורת מתים בכדי חרס גדולים יחד עם חפציהם הארציים.

=== תקופת הברונזה ===
בתחילת תקופת הברונזה נחשבה גבל לנמל ייצוא העץ במזרח הים התיכון והיא עמדה בקשרי מסחר הדוקים עם מצרים העתיקה. בנוסף לעץ, שלחה גבל למצרים שרף שהופק מעצי ארז ואשר בו עשו המצרים שימוש בחניטת גופות, ובתמורה שלחו המצרים לגבל זהב, אלבסטר, פפירוס וצמר. העיר הוקפה בחומות ובמרכזה נסלל רחוב ראשי שממנו התפצלו רחובות משניים. בשנת 2700 לפנה"ס לערך נבנה בעיר מקדש לבעלת גבל, שנחשבת לאלת העיר.

הסחר הימי בין מצרים לנמל גבל שגשג עוד מהמאה ה־27 (ואלי אף ה־28) לפנה"ס; המצרים החשיבו מאוד את עץ ה"עש" (שייתכן שמקור שמו במלה הכנענית "עץ"), שם המתייחס למיני עצי מחט, והשמן המופק ממנו, שיובא מנמל גבל.<ref></ref> יחסים הדוקים היו בין מלכי מצרים, ששלחו לגבל מנחות קודש, לבין מלכי גבל וכהניה, וכהני גבל הותירו את חותמם בלחשים מצריים.<ref></ref>
Temple of the Obelisks}} מסביבות 2600 לפנה"ס, שנמצא מתחת למקדש האובליסקים המאוחר יותר
מקדש [[בעלת גבל ]]

מלכי השושלת השנייה של מצרים (2890–2686 לפנה"ס לערך) נהגו, על אף קשייהם בביסוס שלטונם במצרים עצמה, לשלוח מנחות לאלוהי גבל.<ref name=":1"></ref> בימי הממלכה הקדומה הוסיפו להתפתח יחסי גבל ומצרים, וכך ההשפעה המצרית בעיר גברה, וקרנה של העיר במצרים עלתה.<ref></ref><ref></ref><ref></ref><ref></ref><ref></ref> kbnt – "אניות גבל" (כלומר אלה הבנויות לפי הדגם הגבלי) היה השם המצרי לאניות המסוגלות להפליג מרחקים גדולים, והן תפסו מקום בסחר הפרעוני אחרי אמצע האלף ה־3 לפנה"ס;<ref></ref><ref></ref> בימי הממלכה הקדומה של מצרים סחרו אניות מכל רחבי כנען, ובפרט מגבל (לא בהכרח במסגרת פרעונית), סחר ער עד הים האגאי ואולי מערבה ממנו, בין השאר במטרה להרחיב את סחר המתכות.<ref></ref> בכל אותה תקופה נבנו בגבל מקדשי פאר מאבני גזית כדרך מצרים, ונחשפו בהם דברי־נדר של פרעונים עד לשושלת השישית (האחרונה בממלכה הקדומה, 2350–2200 לפנה"ס לערך).<ref></ref> באותה תקופה התפתח גם כתב גבל (ראו בהמשך), בו סימנים השאולים מכתב החרטומים המצרי.

בפירמידה של אונס, בין כתבי הפירמידות, נמצאו לחשים במצרית נגד נחשים, שביניהם משובצים קטעים קצרים בכנענית מתועתקת לכתב חרטומים, גם הם נגד נחשים. הטקסטים הועלו על הכתב במאה ה־24 לפנה"ס, אך חלק מהחוקרים מתארכים אותם מאות שנים קודם לכן. הקטעים נחשבים לאחדים מהטקסטים הקדומים ביותר בכנענית (כלומר בעברית קדומה), ואף בכל שפה שמית, שהתגלו. בלחש המצרי מסופר ש"הגבלים (kbnw במצרית) הסתלקו בזחילה", וזה מבהיר את מהות הכנענית שבטקסט: חלק מהנחשים עליהם מסופר בלחש הם נחשים גבליים, והם מבינים את הכנענית (המדוברת בגבל), ואף אזכור האל חֿעי־תאו (שנעבד בגבל, ומתואר בכתבי הפירמידות כשוכן בלבנון) מהווה זיקה לעיר.<ref>;;ראו גם: </ref>

דגם [[אניה מחרס שנמצא בגבל|195x195 פיקסלים]]
טביעת [[חותם גליל המשויך למלך החיקסוסי ח'מודי שנמצאה כנראה בגבל<ref>Flinders Petrie, Scarabs and cylinders with names: illustrated by the Egyptian collection in University College, London (1917), זמין במרשתת, ראו pl. XIX, seal under the name "Khondy".</ref>]]
בימי תקופת הביניים הראשונה במצרים העתיקה (2250–2000 לפנה"ס) היה, לפי תיעוד פרעוני, משטר־זקנים בגבל, שהיה נפוץ אז בכל רחבי כנען וכן בדלתת היאור.<ref></ref> בגבל התקיימה תעשייה משוכללת מסביבות 2100 לפנה"ס והלאה, והיא הייתה קשורה גם לאמורים שהגיעו ממרכז אנטוליה, לשם הגיעו במסחר הסחר האשורי באנטוליה.<ref></ref> לקראת סוף אותה תקופת ביניים, מנת'וחתפ השני (2060–2009 לפנה"ס), שהשתלט על מצרים התחתונה וחדר למכרות סיני, חידש את הסחר הימי עם גבל.<ref></ref><ref></ref> מלך גבל נזכר גם בתעודות אור השומרית קרוב לשנת 2000 לפנה"ס.<ref></ref>
255x255 פיקסלים
Temple of the Obelisks}}, בו התגלה [[אובליסק אבישם]]
[[עוגן אבן מתקופת הברונזה התיכונה, נמצא בגבל]]
הממלכה הפרעונית התיכונה, ובפרט השושלת ה־12 מנוא אמון (1990–1800 לפנה"ס), שבה להשפיע על כנען ועל גבל במיוחד ולעודד בה את פריחת ערי החוף.<ref></ref><ref></ref> העיר מוזכרת ברשימות ערי חוף כנעניות בימי אותה שושלת.<ref></ref> כן נזכרת העיר בסיפורו של שאנהת, עלילה ספרותית המאורכת לימי סנוסרת הראשון (1943–1898 לפנה"ס), כמקום הראשון בו עצר גיבור הסיפור לאחר שברח ממצרים.<ref>[https://www.ucl.ac.uk/museums-static/digitalegypt/literature/sanehat/text.html סיפורו של שאנהת – מקור ותרגום לאנגלית] פסקה 12, אתר יוניברסיטי קולג' לונדון</ref> מלך גבל הקדום ביותר שמוכר לנו נקרא אבי־שם (במצרית: ),<ref name=":0"></ref> שם במתכונת השמות שמואל או שמואב, לפי אובליסק אבישם שהתגלה במקדש האובליסקים בעיר (). אותו מקדש נבנה במאה ה־18 לפנה"ס, והאובליסקים בו, המסמלים עמודי־און, היו נפוצים מגבל ועד הכעבה הטרום־מוסלמית , ונמצאו להם מקבילות מגליתיות במלטה.<ref></ref>

מימי המלך נפרחותפ מהשושלת ה־13 ידוע מלך אחר של העיר מאותה תקופה, ינתין-עמו , והוא עמד בקשרים עם העיר מרי.<ref name="kopetzky">Karin Kopetzky: Some Remarks on the Relations between Egypt and the Levant during the late Middle Kingdom and Second Intermediate Period, in: Gianluca Miniaci, Wolfram Grajetzki (editors): The World of Middle Kingdom Egypt (2000-1550 BC), London 2016, , pp. 144-145</ref><ref name="ryholt">K.S.B. Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, pp. 87-88</ref><ref>Daphna Ben-Tor: Pharaoh in Canaan, The Untold Story, The Israel Museum, Jerusalem 2016, , p. 35</ref>

העיר נזכרת במכתבי אל־עמארנה מהמאה ה־14 לפנה"ס אז שלטו עליה ריב־הדד ואחיו, אילי־רפיח, אחריו; עשרות מכתבים של ריב־הדד נמצאו בארכיון,<ref> – מכתבים EA 68–93, 95, 102–138 וכן מכתבים שנשלחו לריב־הדד: EA 96 </ref> שני מכתבים של אילי־רפיח,<ref> – EA 139, 140</ref> ושני מכתבים של אנשים נוספים מגבל.<ref> – EA 94, 101</ref> העיר נזכרת גם במכתבים אחרים.<ref> – למשל EA 98</ref> בכתבי אוגרית נמצא מכתב מקוטע ממלך גבל למלך אוגרית (אותו הוא מכנה "אחיו");<ref>KTU<sup>2</sup> 2.44</ref> על לוח אחר נמצא תיעוד לסחר באניות עם מלך גבל, שאולי כלל הלוואת כסף.<ref>KTU<sup>2</sup> 4.338 (ראו )</ref>

=== תקופת הברזל ===
פסל [[פרעה אוסורכון השני ממקדש בעלת גבל ]]
העיר גבל תופסת מקום מרכזי במגילת ון אמון – גיבור המגילה, כהן האל אמון, נוסע לגבל כדי להביא ארזים לבניית סירה לאל אמון. במגילה נזכר גם זכר־בעל (TAkArw barA במצרית עתיקה) מלך גבל.<ref>[https://web.archive.org/web/20130121101959/http://www.reshafim.org.il/ad/egypt/wenamen.htm מגילת ון אמון] באתר רשפים</ref>

מלכי גבל משושלת אחירם כתבו כתובות מלכותיות הידועות ככתובות מלכי גבל.

==== תחת האימפריה האשורית ====
המלך האשורי תגלת פלאסר הראשון כבש את האזור ("אמורו"), וקיבל מנחה מגבל, צידון וארוד.<ref></ref>

אשורנצירפל השני כתב שהוא עשה את דרכו למרגלות הר הלבנון והלך לים הגדול של ארץ אמורו, הטביל בו את נשקיו והקריב קרבן לאלים. הוא קיבל מנחות ממלכי חוף הים: צור, צידון, גבל, מחֿלתו, מַאיזוּ, כַאיזוּ, אמורו, וארוד שבים, ופירט את המנחות עצמן.<ref></ref>

בשנת 853 לפנה"ס, העיר השתתפה בקרב קרקר, שהתנהל בין שלמנאסר השלישי מלך אשור לבין ברית של 12 מלכים מקומיים שקיוו להדוף את התרחבות האימפריה האשורית לכיוון מערב. אחד המלכים היה מלך גבל. על פי תיאור הקרב המופיע על גבי המונולית מכורח מלך גבל הוסיף לצבא הקואליציה כוח של 500 רגלים.

העיר גבל תחת המלך שבתבעל/שפטבעל (Sibitti-biʿil באכדית) מוזכרת ברשימות מעלי המנחה למלך תגלת פלאסר השלישי (745–727 לפנה"ס),<ref></ref> ובימי תגלת פלאסר סופחה, יחד עם ערים פיניקיות נוספות, לאימפריה האשורית החדשה.<ref></ref>

בימי סנחריב (704–680 לפנה"ס) מוזכרת העיר תחת המלך ירו־מִלכי/אורו־מִלכי (Ūru-milki באכדית) יחד עם שאר מלכי ארץ אמורו המגישים לסנחריב מנחה.<ref> וכן </ref>

בימי אסרחדון (681–669 לפנה"ס), בנו של סנחריב, מוזכרת העיר ומלכהּ מִלכי־אַשַפַה (Milki-ašapa באכדית) בין המלכים המתכנסים מארץ חֿתִי, עבר הנהר וידננה, עליהם הטיל אסרחדון לשלוח חומרי בנייה ופסלים גדולים לארמונו בנינוה.<ref name=":3" />

במהלך מסעו הראשון של אשורבניפל (668–627 לפנה"ס) נגד מצרים, עשרים ושניים מלכי הלבנט וקפריסין באו אליו להגיש לו מנחות ולנשק את רגליו, וביניהם מילכי־אַשַפַה מלך גבל, והוא הכריחם ללוות עם כוחותיהם ואניותיהם את חייליו בים וביבשה.<ref>. יש לציין שחלק זה מהמסע הראשון של אשורבניפל לא מופיע בתיאורי המסע המוקדמים, והוא נוסף לאחר שהמלך ערך מחדש את הספרי שנותיו (על כך ראו בעמ' 107).</ref>

==== במקרא ====
גבל נזכרה במספר מקומות בתנ"ך. בתיאור גבולות הארץ גבל נחשבת חלק מארץ ישראל: . אנשי גבל השתתפו בבניית מקדש שלמה: .

בקינת יחזקאל על צור מוזכרים הגבלים, בין בני ערים פיניקיות מרכזיות אחרות, בתיאור צור ותפארתה: . גבל נזכרת בתהילים פ"ג בין אויבי ישראל: .

=== תחת האימפריה הפרסית ===

חומה מהתקופה הפרסית בגבל
מתקופת השלטון הפרסי בגבל ידועות כמה כתובות מלכותיות: כתובת בן שפטבעל, ארון בתנועם וכנראה גם מצבת יחומלך.<ref></ref> מטבעות העיר בתקופת המלך עזבעל (בנה של בתנועם מארון בתנועם) מציגים אניות קרב עם לוחמים ומגינים, שחרטומיהן מעוטרים באריה שואג – כל אלה מסמלים את כוחה הצבאי של העיר. סמלים נוספים על מטבעות העיר הם סוס מכונף המזכיר את הסוס עליו רוכב מלקרת במטבעות צור מאותה תקופה, וחלזון הארגמן, סמל לאומי פיניקי המשותף למטבעות ערים פיניקיות רבות.<ref></ref>

===התקופה ההלניסטית===
לפי אריאנוס, אלכסנדר הגדול השתלט על גבל בתנאי כניעה,<ref>אריאנוס, אנבסיס, 2.15 (ראו במקור היווני ובתרגום לאנגלית)</ref> ובהמשך בגד מלך גבל ענאל (ביוונית Ἔνυλος – אֶנִילוס) במלך פרס, וחבר לאלכסנדר מוקדון במהלך המצור על צור.<ref>אריאנוס, אנבסיס, 2.20 (ראו במקור היווני ובתרגום לאנגלית)</ref><ref name=":4"></ref> שם המלך נמצא במטבעות העיר,<ref></ref> בהם גם הוטבע מניין השנים מ"שחרור" גבל בחסות מלכי יוון.<ref name=":4"></ref>

העיר הייתה למושבו המרכזי של אדוניס, הוא תמוז, שנולד בגבל לפי האגדה.<ref></ref>

לאחר הכיבוש היווני, המנהגים והתרבות ההלניסטים אומצו. העיר עמדה בקשרי מסחר ענפים עם ערים אחרות ברחבי הים התיכון.

על מספר מטבעות נמצא הכיתוב "לגבל קדשת", גבל הקדושה.<ref></ref>

=== התקופה הרומית ===
מטבע גבלי של [[מקרינוס עם תיאור מקדש בעלת גבל או אפרודיטה (עשתרת) עליו, 217–218 לספירה]]
תיאטרון הרומי בגבל]]גנאיוס פומפיוס מגנוס כבש את העיר בשנת 64 לפנה"ס וסיפח אותה לאימפריה הרומית. בתקופה הרומית ירדה חשיבותה המסחרית של העיר אך מקדשיה היו למקום עלייה לרגל.

בין מפעלי הבנייה של הורדוס מחוץ לתחומי ממלכתו, הוא תיקן את חומת העיר גבל.<ref>יוסף בן מתתיהו, תולדות מלחמת היהודים ברומאים, [https://library.alhatorah.org/?r1=Josephus_Wars_of_the_Jews_1:21 1.21.11]</ref>

=== ימי הביניים ===
[[טירת גבל מהתקופה הצלבנית]]
בתקופת האימפריה הביזנטית שנמשכה משנת 395 עד 636, הייתה גבל מקום מושבו של בישוף, אך היא הלכה ואיבדה מחשיבותה. ב־636 השתלטו עליה הערבים ותהליך שקיעתה של העיר המשיך. הסחר עם מדינות אירופאיות גווע, וימי השפע חזרו לגבל רק לאחר הכיבוש הצלבני ב־28 באפריל 1103, עת עמדה בקשרי מסחר עם ג'נובה. העיר הייתה בסיס צבאי חשוב במהלך המאה ה־11, ושרידי המצודה הצלבנית וכנסיית יוחנן המטביל מעידים על כך. גבל נכבשה בידי צלאח א־דין ב־1188, אך לאחר מכן השתלטו עליה הצלבנים שוב ב־1197. לבסוף נכבשה העיר בידי הסולטאן הממלוכי ביברס ב־1266, וביצוריה שוקמו. ב־1369 הפציצו ספינות ממלכת קפריסין את העיר מהים.

=== העת החדשה ===
בשנת 1516 נכבשה העיר בידי האימפריה העות'מאנית אשר שלטה בלבנט במשך 400 שנים. לאחר מלחמת העולם הראשונה הייתה העיר לחלק מהמנדט הצרפתי בלבנון, והיא חלק מלבנון מאז עצמאותה.

==== בימינו ====
העיירה המודרנית משתרעת לאורך חוף הים התיכון ועל מורדותיו הסמוכים לים של הר הלבנון. היא משמשת כבירת נפה במחוז כסרוואן-ג'בייל הנושאת את שמה. רוב תושביה הם קתולים מרונים והמיעוט מוסלמי שיעי. חלק מהאוכלוסייה השיעית שנמלטה ממנה בימי הביניים הקימה את העיר בינת ג'בייל בדרום לבנון, ועל כן הוענק לה השם שמשמעותו "בת ג'בייל". העיירה היא מוקד תיירותי, ומדי שנה בקיץ נערך ברובע ההיסטורי של גבל פסטיבל מוזיקה.

== מערכות כתב עתיקות שנמצאו בגבל ==
בגבל נמצאו שתי כתובת עתיקות ייחודיות. הראשונה עתיקה מאוד כתובה בכתב הברות, שהקדימה את הכתב האלפביתי הכנעני־פיניקי בכאלף שנה, והשנייה היא הקדומה ביותר הידועה לנו כיום באותיות כנעניות־פיניקיות. היא כתובה על שפת מכסה ארון הקבורה של אחירם מלך גבל. כתובת זו היא הראשונה בסדרת כתובות מלכי גבל, שמלכו אחריו, ואף הן בחלקן כתובות על גבי ארונות קבורה מאבן.255x255 פיקסלים
=== כתב ההברות של גבל ===

במחצית הראשונה של האלף ה־2 לפנה"ס התפתח בגבל כתב הברות הנקרא על שמה (כתב ההברות של גבל), ובה מערכת סימנים שונים שבה התנועות משולבות בעיצורים הפותחים והסוגרים של הברות. בכך כל אות מביעה הברה בדומה לכתב הגעז האמהרי בימינו. באתר התגלו עשר כתובות בכתב זה. מכיוון שחלק מהסימנים הטשטשו או נמחקו עם הזמן, אין יודעים את המספר המדויק של הסימנים. החוקרים מעריכים שישנם לכל הפחות 66 סימנים ויש המעריכים כי מדובר אף ב־168 סימנים, אך ייתכן שסימנים בסגנונות כתיבה שונים התפרשו כסימנים שונים. כתובות נוספות בכתב זה התגלו גם במצרים, באיטליה ובתל מגידו, אך כתובות אלו טרם פוענחו.
ארונו]]

=== כתובת ארון אחירם ===

בנוסף, בגבל נמצאה הכתובת העתיקה ביותר הידועה לנו של כתב אלפביתי כנעני־פיניקי מאזור לבנון על ארון אחירם, סרקופג של המלך אחירם מגבל. הכתובת נכתבה בשורה אחת ארוכה על צידי מכסה הסרקופג. הכתב בהיר והשתמר ברובו, והמילים מחולקות זו מזו בקו אנכי. הניב דומה לעברית מקראית קדומה.

מספר מלכים נוספים משושלתו של אחירם מלך גבל השאירו אחרים גם הם כתובות מלכותיות, המזכירות אותם ואת מפעליהם – כתובות מלכי גבל.

== אתרי העיר ==
כנסיית יוחנן המטביל, הוקמה ב־1150

האתר הארכאולוגי בגבל שוכן על חופו של הים וצורתו כשל עיגול בקוטר של כ־400 מטר. לפני שהמקום נחפר, התנשא התל במקום לגובה של 12 מטר, והוא כוסה בבתים מאוחרים ובצמחייה. האתר העתיק התגלה מחדש בשנת 1860 ומחקרים נערכו בו לאחר מכן. בתחילת שנות ה־20 של המאה ה־20 התגלה בוודאות הקשר המסחרי ההדוק שעמד בין גבל לבין מצרים, וחקר התל המשיך במשך כל המאה ה־20.

במקום שוכנים שרידיהם של מקדש בעלת גבל שהוקם בשנת 2700 לפנה"ס ושל מקדש האובליסקים, מתחילת האלף ה־2 לפנה"ס. סמוך לחוף הים נמצא תיאטרון קטן.

בחלקו הצפוני של האתר ניצבת הטירה הצלבנית שהוקמה מאבן גיר בראשית המאה ה־12. צורתה כשל ריבוע מוקף חומה ובה חמישה מגדלים. מגדל העוז והחצר שכנו במרכז, וגשר היה תלוי מעל לחפיר הצפוני שהקיף את המבנה. צלאח א־דין הרס חומות המצודה ב־1190, אך הן שוקמו עם הכיבוש הצלבני החוזר ב־1197.

צמוד לאתר הארכאולוגי מצפון שוכן רובע ימי הביניים הקטן והוא מוקף בחומה. ברובע זה שוכן נמל קטן, כנסייה המוקדשת ליוחנן המטביל שהוקמה ב־1150, מסגד, ושוק קטן.

== גלריית ממצאים ==
<gallery mode="packed" caption="מטבעות העיר גבל">
קובץ:PHOENICIA, Byblos. Circa 450-410 BC. AR ¼ Shekel (11mm, 2.95 g).jpg|מטבע גבלי המתוארך למאה ה־5 לפנה"ס
קובץ:PhoenicianCoin2A.png|צדו האחורי של מטבע גבלי, הנפוץ במטבעות מלכי גבל בתקופה הפרסית
קובץ:Monnaie - 1-4 de sicle, argent, Byblos, Phénicie, 'Elpa'al - btv1b113182406 (2 of 2).jpg|מטבע של אלפעל מלך גבל, ממלכי העיר בתקופה הפרסית
קובץ:Monnaie - 1-16 de sicle, argent, Byblos, Phénicie, Auirmilk - btv1b113182440 (2 of 2).jpg|מטבע של אורמלך/אדרמלך מלך גבל, ממלכי העיר בתקופה הפרסית
קובץ:Monnaie - 1-16 de sicle, argent, Byblos, Phénicie, Azbaal - btv1b8479814k (2 of 2).jpg|מטבע של עזבעל מלך גבל, ממלכי העיר בתקופה הפרסית
קובץ:Monnaie - Sicle, argent, Byblos, Phénicie, Ainel - btv1b84798150 (2 of 2).jpg|מטבע של עינאל מלך גבל
קובץ:Monnaie - Tétradrachme, argent, types d'Alexandre III le Grand, Byblos, Phénicie, - btv1b10317610w (1 of 2).jpg|מטבע גבלי מתקופת אלכסנדר הגדול, המציג את ראש הרקלס
קובץ:Monnaie - Tétradrachme, argent, types d'Alexandre III le Grand, Byblos, Phénicie, - btv1b10317610w (2 of 2).jpg|צדו השני של אותו מטבע מימי אלכסנדר, ועליו כיתוב ביוונית "אלכסנדר" מימין, ומשמאל מונוגרמה
קובץ:Monnaie - Module B (SC), Byblos, Phénicie, Antiochos IV Épiphane - btv1b8568012n (2 of 2).jpg|מטבע גבלי מימי אנטיוכוס הרביעי, עם הכיתוב "לגבל קדשת" (לגבל הקדושה) ו־ (המלך אנטיוכוס)
קובץ:Monnaie - Bronze, Byblos, Phénicie, Diaduménien - btv1b85361092 (2 of 2).jpg|מטבע גבלי מימי דיאדומניאנוס, עם הכיתוב (גבל הקדושה)
קובץ:Monnaie - Bronze, Byblos, Phénicie, Julia Soemias - btv1b8536124r (2 of 2).jpg|מטבע גבלי של יוליה סואימיאס, ועליו הכיתוב 
</gallery><gallery mode="packed" heights="60" caption="ממצאי זהב ממקדש האובליסקים, המוזיאון הלאומי של ביירות">
קובץ:Hache Byblos 1.jpg|"גרזן עיניים"
קובץ:Hache Byblos 3.jpg|"גרזן עיניים" עם ציור חיה
קובץ:Hache Byblos 2.jpg|"גרזן עיניים" עם ציור חיה
קובץ:Handle Byblos 1.jpg|ידית
קובץ:Handle Byblos 2.jpg|ידית
</gallery>

==ראו גם==
*כתובות מלכי גבל
*כתב גבל

== לקריאה נוספת ==
* 
<div style="direction: ltr;">
* 
* ; 
* 
* 
* Vanessa Boschloos, [https://www.researchgate.net/publication/299542035_From_Egypt_to_Byblosand_Back_Again_The_Production_and_Distribution_of_Green_Jasper_Seals_in_Egypt_and_the_Levant_during_the_Early_2nd_Millennium_BCE From Egypt to Byblos…and Back Again. The Production and Distribution of Green Jasper Seals in Egypt and the Levant during the Early 2nd Millennium BCE], in: Jana Mynářová, Pavel Onderka, Peter Pavúk (editors), There and Back Again – the Crossroads II, Charles University in Prague Faculty of Arts, 2015, , pp. 297–314
* 
* 
* Jean-Pierre Thiollet, Je m'appelle Byblos, H & D, Paris, 2005. 
</div>

== קישורים חיצוניים ==

* 
* 
* 
*[https://www.wildwinds.com/coins/greece/phoenicia/byblos/t.html מטבעות עתיקים מגבל] באתר wildwinds
* [http://www.middleeast.com/byblos.htm אתר מקיף אודות גבל]
* [http://tyros.leb.net/byblos/ אודות גבל]
* [http://www.byblosfestival.org/ אתר פסטיבל גבל]
* [http://users.stlcc.edu/mfuller/Byblos.html האתר הצלבני בגבל]
* [http://www.lgic.org/en/photos2_byblos.php אודות גבל]

== ביאורים ==

== הערות שוליים ==

*
קטגוריה:לבנון: ערי נמל
קטגוריה:לבנון: אתרי מורשת עולמית
קטגוריה:לבנון: ערים
קטגוריה:לבנון: אתרים ארכאולוגיים
קטגוריה:פיניקים: מושבות
קטגוריה:לבנון: ערי חוף
קטגוריה:יישובי המקרא
קטגוריה:מקומות במכתבי אל-עמארנה